公無出門
作者：李龏
朝代：宋

paragraphs: 天迷迷，地密密，海漫漫。
身若倉中鼠，遲回出門難。
大道冥冥不知處，小人心裏藏崩湍。
我亦爲君長嘆息，炊沙作飯豈堪喫。
棘鍼生猛義路閑，太華磨成一拳石。
不懼天地傾，津涯浩難識。
龍蟠泥中未有雲，封狐雄虺自成群。
人生結交在終始，細人何言入君耳。
歸卧東窗兀然醉，任他上是天，下是地。